ელჩე

ელჩე  (, , ) — ქალაქი და მუნიციპალიტეტი  ესპანეთში. შედის ვალენსიის ავტონომიური რეგიონის ალიკანტეს პროვინციაში. მუნიციპალიტეტი შედის ბახო-ვინალოპოს რაიონის (კომარკის) შემადგენლობაში. ელჩეს ტერიტორიაზე მდებარეობს იუნესკოს კულტურული მემკვიდრეობის ძეგლი პალმების ტყე.

 ისტორია 
ამჟამინდელი ქალაქიდან სამხრეთით, ორი კილომეტრის დაშორებით მდებარე, ტერიტორია ნეოლითის ხანიდან ვესტგუთების ეპოქამდე იყო დასახლებული. ახლოს მდებარე მდინარე ვინალოპო მოსახლეობას ტერიტორიის დაცვას უმარტივებდა. ძვ. წ. V საუკუნიდან ქალაქი იბერებითაა დასახლებული და „ჰელიკეს“ სახელითაა ცნობილი. ამ დასახლებამ ძვ. წ. 280 წლამდე, კართაგენელთა შემოსევამდე გასტანა. ეს იყო იბერიული კულტურის ოქროს ხანა, რომლის დროსაც გამოიძერწა „ელჩეს ლედის“ სახელით ცნობილი ქანდაკება. ძვ. წ. 209 წელს ქალაქი რომაელებმა აიღეს და ძვ. წ. I საუკუნისთვის ის „კოლონია იულია ილიჩე ავგუსტას“ სახელით იწოდებოდა.

როდესაც პირენეს ნახევარკუნძულს არაბები შემოესიენ, VIII-IX საუკუნეებში, ქალაქი მის ამჟამინდელ ადგილას გადავიდა და „ვილა მურადას“ სახელით იწოდებოდა. 1265 წელს ქრისტიანმა მეფე ხაიმე I დამპყრობელმა არაბები ქალაქიდან განდევნა.

XIX საუკუნიდან ელჩე ესპადრილიების (ფეხსაცმლის ტიპი) დამზადებით იყო ცნობილი. ფეხსაცმელების წარმოებამ ხელი შეუწყო ქალაქის ზრდას.

 დამეგობრებული ქალაქები 
  ორანი, ალჟირი, 1939-დან
  ტულუზა, საფრანგეთი, 1981-დან
  ხაკა, ესპანეთი, 1983-დან
  სუბოტიცა, სერბეთი, 2004-დან
  კასუკაბე, იაპონია, 2010-დან
  კანპური, ინდოეთი, 2014-დან

 იხილეთ აგრეთვე 
საფეხბურთო კლუბი „ელჩე“
„დამა დე ელჩე“

 რესურსები ინტერნეტში 

 Tour virtual 360° por la ciudad de Elche  
 Economical and social information about the city 2007  
 History Of Elche. visitelche.com 

სქოლიო

კატეგორია:ალიკანტეს ქალაქები
კატეგორია:ალიკანტეს მუნიციპალიტეტები